**MEMORIÁL PETRA MINÁRECHA 2018**

**medzinárodný cestný beh na 10 km**

**TREBATICE (okres Piešťany)**

***Preteky sú bežeckou poctou nášmu rodákovi P. Minárechovi (\* 30.4.1955), spoluzakladateľovi pôvodnej Trebatickej desiatky (1981), ktorý zomrel 28. júna 2006 iba vo veku 51 rokov. Cestná***

***desiatka v uliciach Trebatíc sa pod týmto názvom pobeží desiaty raz. Nadväzuje na dvanásť kapitol T-10.***

 ***.***

**USPORIADATELIA:** Obec Trebatice, Obecný futbalový klub Trebatice

**GESTOR:** Mgr. Juraj Valo, starosta obce

**TERMÍN:** nedeľa, 29. júla 2018, slávnostné otvorenie o 10.00 h pred OcÚ.

**ŠTART**: \* 10.05 h *predškolský vek* (200 m), *žiactvo:* ročníky narodenia 2007 a ml., dĺžka trate 500 m; ročníky narodenia 2003 – 2006, dĺžka trate 1 000 m; vecné ceny pre troch najrýchlejších v každej vekovej skupine dievčat a chlapcov.

 \* 10.30 h *hlavné preteky mužov, žien, juniorov a junioriek* (10 km).

**POPIS TRATE:** vedie v uliciach obce...

**PREZENTÁCIA**: od 8.15 do 9.50 h v obecnom úrade (žiactvo od 8.00 h).

**ŠATNE:** v základnej škole (100 m od obecného úradu), otvorené o 8.00 h.

**PRIHLÁŠKY:** vopred sa nevyžadujú. Informácie poskytuje Mgr. Jaroslav Lieskovský, manažér a moderátor pretekov (lieskovsky.jaroslav@gmail.com).

**ŠTARTOVÝ VKLAD:** žiacke kategórie neplatia, štartujúci na 10 km uhradia 2 € pri prezentácii.

**FINANČNÉ CENY** *(každý pretekár a každá pretekárka môžu byť odmenení iba raz):*

\* *Muži, absolútne poradie (M):* 1. miesto 50 €, 2. miesto 40 €, 3. miesto 30 €,

*40 – 49 rokov (M40):* 1. miesto 30 €, 2. miesto 25 €, 3. miesto 20 €,

*50 – 59 rokov (M50):* 1. miesto 30 €, 2. miesto 25 €, 3. miesto 20 €,

*60 – 69* *rokov (M60):* 1. miesto 30 €, 2. miesto 25 €, 3. miesto 20 €,

*od 70 rokov M70+):* 1. miesto 30 €, 2. miesto 25 €, 3. miesto 20 €.

*\* Ženy,* *absolútne poradie (Ž):* 1. miesto 50 €, 2. miesto 40 €, 3. miesto 30 €,

35 *– 49 rokov (Ž35):* 1. miesto 30 €, 2. miesto 25 €, 3. miesto 20 €,

*od 50 rokov (Ž50+):* 1. miesto 30 €, 2. miesto 25 €, 3. miesto 20 €.

Kategórie sú vypísané podľa technických ustanovení SAZ-u a AIMS (Medzinárodná asociácia cestných behov na 10, 15, 21,1 km a v maratóne).

Pre absolútneho víťaza a absolútnu víťazku MPM na 10 km (bez rozdielu veku) je pripravený pohár starostu obce**.**

Vecnou cenou odmeníme troch vytrvalcov s trvalým bydliskom v Trebaticiach aj prvého juniora (MJ) a prvú juniorku (ŽJ / do 19 r., rozhoduje rok narodenia), vo všetkých prípadoch v behu na 10 km.

V trebatickej masovej oslave džogingu nebude chýbať ani pretekárska tombola. Hlavnou tombolovou cenou v 9. ročníku MPM boli náramkové hodinky v hodnote 300 eur.

**TRAŤOVÉ REKORDY:** Starosta obce udelí osobitnú prémiu 50 € za prekonanie rekordných časov na terajšom okruhu (muži, ženy). Ich držitelia: Wycliffe Kipkorir BIWOTT (Keňa, Benedek Team / 31:16 min / rok 2017), Zita KÁCSER (Maďarsko, Benedek Team, 37:32 min / rok 2017).

**DEKOROVANIE VÍŤAZOV** a žrebovanie pretekárskej tomboly sa uskutoční o 12.30 h v priestoroch Areálu zdravia (amfiteáter za obecným úradom).

**OBČERSTVENIE:** prevezme každý bežec po skončení pretekov v susedstve amfiteátra (za OcÚ).

**UPOZORNENIE:** Všetci súťažiaci štartujú na vlastné nebezpečenstvo, organizátori nezodpovedajú za škody počas pretekov.

**POZNÁMKY:** Usporiadatelia zabezpečia bezplatnú prepravu bežcov a bežkýň mimoriadnym autobusom z Piešťan do Trebatíc (odchod o 9.30 h spred železničnej stanice v Piešťanoch), podobne aj po skončení pretekov.

*Mgr. Juraj VALO, v. r., starosta obce Ing. Jozef SVETLÍK, v. r., prezident OFK*

**Z výsledkovej listiny MPM 2017**

**\* Absolútne poradie mužov (cesta, 10 km):** 1. Wycliffe Kipkorir Biwott (rok narodenia 1988, 31:16 min – nový traťový rekord). 2. Karim Kwemoi (1988, obaja Keňa / Benedek Team, 32:24), 3. Marek Hladík (1990, AŠK Slávia Trnava, 32:49), 4. Miroslav Ilavský (1987, Jogging club Dubnica n. V., 34:16), 5. Jakub Schoř (1983, ČR, TJ Sokol Unhošť, 34:46), 6. Marek Jankovič (1998, MAC Rača, 35:00 – najlepší junior).

**\* Absolútne poradie žien (cesta, 10 km):** 1. Zita Kácser (1988, Maďarsko / Benedek-Team, celkovo šestnásta, 37:32 min – nový traťový rekord), 2. Veronika Zrastáková (1996, ŠK ŠOG Nitra, 37:55), 3. Lucia Janečková (1995, BMSC Bratislava, 38:09 – obhajkyňa lanského prvenstva), 4. Jana Úradníková (1983, TJ Družba Piešťany, 40:58), 5. Dana Janečková (1973, BMSC Bratislava, 42:59 – súčasne víťazka kategórie Ž35), 6. Petra Turčeková (1998, MAC Rača, 43:32 – najlepšia juniorka).